Skånegriffen er landskabsvåben for Skåne. Det består af hovedet af en heraldisk grif som optræder i flere skånske våbenskjolde. Byen Malmø fik det afrevne grifhoved tildelt som byvåben af kong Erik af Pommern i 1437. Efter Sveriges overtagelse af Skånelandene i 1658 blev det også brugt som landskabsvåben for landsdelen Skåne. Griffen sås også i kong Eriks nordiske unionssegl og stammer fra hans pommerske slægt. Den indgår stadig i den tyske delstat Mecklenburg-Vorpommerns våben.